cyanic-selkie/wikianc huggingface dataset:
Den internasjonale elektrotekniske utstillingen i 1891
Trefasesystemet
Dolivo-Dobrovolsky holdes for å være oppfinneren av trefasesystemet. Han var ansatt ved AEG i Berlin og hadde konstruert en trefaset vekselstrømsgenerator allerede i 1888. I august 1889 fikk han patent på en trefaset transformator, og samme år konstruerte han en vekselstrømsmotor (av typen asynkronmotor). Dolivo-Dobrovolsky var også den første som innså at viklingene i en vekselstrømsmaskin kan kobles i stjerne- eller trekantkobling. Imidlertid er det også andre som tidligere, eller samtidig med, Dolivo-Dobrowolsky kom med oppfinnelser for tofasede eller trefasede vekselstrømsystemer. For eksempel arbeidet Nikola Tesla intenst med utvikling av et tofasesystem med fire ledere. Av forskjellige grunner ble ikke disse realisert, da de ikke fungerte tilfredsstillende, eller som følge av at patentsøknaden ble tatt ut for sent.
Dolivo-Dobrowolsky bygget videre på noen av disse ideene, og det var han som for kraftverket i Lauffen konstruerte en generator som produserte elektrisiteten til utstillingen. Denne hadde en nominell strømstyrke på 1400 A, en spenning på 50 V, frekvens på 40 Hz ved en hastighet på 150 r/min og ytelse 300 hk (220 kW). Dens totale virkningsgrad ved full ytelse var over 95 %. Maskinen var bygget i Baden i Sveits. I dag er den originale generatoren utstilt på Deutsches Museum, mens kraftverket i Lauffen ikke lenger eksisterer.
Demonstrasjonen av trefasesystemet og kraftledningen var det viktigste hendelsen på hele utstillingen fordi elektrisitet aldri hadde blitt overført over så lang avstand. Demonstrasjonen viste at stor effekt kunne overføres over meget lang avstand med små tap. Med dette ble den såkalte strømkrigen avsluttet, altså kontroversene om likestrøm var et bedre system enn vekselstrøm for elektriske kraftsystemer. I årene som fulgte ble trefaset vekselstrøm ytterligere demonstrert å være et overlegent bedre egnet system for elektrisk energioverføring enn likestrøm. Det spesielle tofasede vekselstrømsystemet som spesielt Nikolai Tesla hadde arbeidet med, ble også etter hvert forkastet.
Konsekvenser av utstillingen
Trefaset vekselstrøm hadde eksistert som idé, og noen eksperimentelle anlegg hadde vært under testing i tre år før utstillingen. Mange selskaper begynte umiddelbart etter utstillingen å arbeide med nye systemer, i et kappløp om patenter. Siemens og General Electric startet utviklingen av trefaset vekselstrømsgeneratorer allerede samme år som utstillingen. General Electric var i stand til å bygge det første vannkraftverket i USA for produksjon av trefaset strøm i Redlands i California i 1891. I Nord-Amerika var det General Electric som kom til å lede utviklingen av trefasesystemer, mens Westinghouse med Tesla i spissen, fortsatte å arbeide med å utvikle tofasesystemer enda en stund. Siemens hadde konstruert vekselstrømsgeneratorer allerede før 1881, og dermed ble de raskt en konkurrent til General Electric på dette området.
Den neste kraftsystemet med høyspent vekselstrøm, var det som ble bygget i forbindelse med kraftverket i Niagarafallene. Her hadde det i lang tid vært planer om et kraftverk. Blant annet ville man bygge en kraftoverføring til Buffalo, en industriby rundt 32 km unna. Mange ideer hadde eksistert, blant annet ble mekanisk eller pneumatisk (trykkluft) overføring vurdert. Men suksessen fra Frankfurt am Main fikk ingeniørene til å legge bort disse planene til fordel for vekselstrøm. Westinghouse Company promoterte sitt system med tofaset vekselstrøm, mens teknisk sjef for planleggingen, den engelske professoren George Forbes, var tilhenger av trefasesystemet. Da kraftverket ble satt i drift i 1895, var det utstyrt med to generatorer for tofaset strøm fra Westinghouse. Charles F. Scott hadde imidlertid konstruert en spesiell transformator som omskapte tofasestrømmen til trefaset, slik at overførignslinjen til Buffalo benyttet trefaset strøm.
Når det gjaldt strømforsyningen i Frankfurt, besluttet bystyret å bygge et kraftverk i Gutleutstrasse, senere kjent som Kraftverk West. Det sveitsiske selskapet Brown, Boveri & Cie. (BBC) fikk i oppdrag å bygge og drifte anlegget. Dette var et dampkraftverk med en samlet ytelse på 6 MW og leverte enfaset vekselstrøm. Den 8. desember 1894 ble kraftverket satt i drift og forsynte da et fordelingsnett med en samlet lengde på 60 km. Abonnentene fikk en spenning på 123 V.
Stavanger Sjakklubb
Stavanger Sjakklubb tidligere Stavanger Schakklubb er en sjakklubb i Stavanger.
Klubben vant NM for klubblag i 1938. Einar Haave vant landsturneringen og ble norgesmester i 1954. I 2019 ble Hanna B. Kyrkjebø klubbens første kvinnelige norgesmester.
Den 20. oktober 2010 meldte Magnus Carlsen overgang til Stavanger Sjakklubb fra Norges Toppidrettsgymnas (NTG) i Bærum. Magnus Carlsen representerte Stavanger Sjakklubb i norske turneringer. Magnus Carlsen ble verdensmester i 2013. Han meldte overgang til Vålerenga i 2018.
Klubben arrangerte landsturneringene i 1931, 1951, 1997 og 2017.
Klubben er tilsluttet Rogaland Sjakkrets og Norges Sjakkforbund. Klubben spilte i mange år i Øvre Holmegate 20, så i Tjensvoll bydelshus, men flyttet så til sentrum i 2015-2017 i Kirkegata 40. Fra 2018 er klubben tilbake i Tjensvoll bydelshus.
Heteronyx
Heteronyx er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Utseende
Små til middelsstore (5-12 millimeter), avlange, noe blanke, rødbrune til svarte oldenborrer. Oversiden er mer eller mindre tett kledt med korte hår.
Levevis
Larvene lever i jorda der de eter røtter og råtnende plantemateriale. Larveutviklingen tar vanligvis ett år, men kan også vare to. De voksne billene kan gjøre noe skade ved å gnage på blader på busker og trær. Noen arter er nattaktive, andre dagaktive.
Utbredelse
Artene lever i Australia og omkringliggende øyer i alle fall vest til Molukkene. Fem arter fra i Bolivia og Brasil ble tidligere ført til denne slekten, men er nå overført til slekten Blepharotoma.
Agouni
Agouni er en landsby og kommunesenter i Salam i kretsen Timbuktu, i regionen Timbuktu i Mali.
Det medisinske selskap i Bergen
Det medisinske selskap i Bergen er Norges eldste medisinske forening og har historiske røtter tilbake til Bergens Lægeforening som ble stiftet i 1831 av den norske legen Christian Wisbech. Det er åpent for leger, medisinske studenter og turnuskandidater, samt andre med yrkesmessig, medisinsk tilknytning til helsetjenesten. Selskapet fungerer blant annet som et debattforum innen medisin og beslektede fagområder.
Det er normalt et opphold i møtevirksomheten om sommeren. For nærmere angivelse av møteprogrammet henvises til programoversikten. Dersom ikke annet er angitt, arrangeres alle møter i Legenes Hus, Sofienlund, Kalfarveien 37.
Enoplometopus holthuisi
Enoplometopus holthuisi er en art av revhummere i slekten Enoplometopus (familie Enoplometopidae) i ordenen Reptantia innenfor den store gruppen tifotkrepser. Dette er en type hummer som på engelsk kalles «reef lobster». Slekten er trolig synonym med Hoplometopus, i alle fall for identifiserte arter hittil. Enoplometopus holthuisi er en av i alt ca 21 anerkjente arter (2013).
Slektens arter
Slekten har følgende arter oppgitt i WoRMS-databasen fra 2013. .
Sabily
Sabily (arabisk: سبيلي, min vei) er en tidligere arabisk Linux-distribusjon som var basert på Ubuntu. Distribusjonen var konstruert for muslimer og ble tidligere kalt Ubuntu Muslim Edition. Den hadde islamsk programvare og verktøy installert, inkludert et bønnetids-verktøy, programvare for studium av Koranen, en islamsk kalender, m.m.
Distribusjonen benyttet skrivebordsmiljøet GNOME og var tilgjengelig i utgaver for x86-32 og x86-64.
Første versjon ble lansert 12. oktober 2007. Siste versjon er Sabily 11.10 Uhud, som ble lansert 19. desember 2011.
Alyson Dixon
Alyson Dixon (født 24. september 1978) er en britisk friidrettsutøver som konkurrerer i maraton.
Hun representerte Storbritannia under Sommer-OL 2016 i Rio de Janeiro, der hun ble nummer 28 i maratonløpet.
Nathalie Kosciusko-Morizet
Nathalie Geneviève Marie Kosciusko-Morizet (født 14. mai 1973 i Paris ) er en fransk ingeniør og politiker for Union pour un mouvement populaire (UMP). Hun er medlem av Frankrikes nasjonalforsamling, var fransk minister for miljø 2010–2012 og var ordfører i Longjumeau fra 2008 til 2013. Hun stiller som kandidat i UMP's primærvalg for å bli partiets kandidat til ordførervalget i Paris i 2014.
Eva Röse
Eva Charlotta Rocky Felländer Röse (født 16. oktober 1973 i Vårberg) er en svensk skuespiller og hallodame, mest kjent for rollen som kriminalinspektøren Maria Wern.
Nathalie Kosciusko-Morizet
Oppvekst, familie og utdannelse
Nathalie Kosciusko-Morizet ble født i en politisk aktiv familie i Paris. Hennes far François Kosciusko-Morizet er ordfører i Sèvres. Hennes bestefar Jacques Kosciusko-Morizet var motstandsmann under den andre verdenskrig, ambassadør og politiker. En av hennes oldefedre André Morizet var innvalgt i det franske senatet for det franske sosialistpartiet fra 1927 til 1942. Tadeusz Kościuszko var bror til en av hennes forfedre. På morssiden er hun en etterkommer av Lucrezia Borgia.
Hun er gift med Jean-Pierre Philippe og har to sønner født i 2005 og 2009.
Politisk karriere
Kosciusko-Morizet ble valgt inn i Frankrikes nasjonalforsmaling i 2002 som viserepresentant for Pierre-André Wiltzer som ble utnevnt til minister. Hun var statssekretær for miljøsaker 2007-2009 og statssekretær med ansvar for planlegging og digitalisering 2009-2010. I november 2010 ble hun utnevnt til miljøminister i François Fillons regjering og innehadde posten til februar 2012, da hun gikk av for å virke som pressetalsmann for Nicolas Sarkozy under hans kampanje for å bli gjenvalgt til president.
Hun ble valgt til ordfører i Paris-forstaden Longjumeau i 2008.
I februar 2013 annonserte Kosciusko-Morizet at hun stilte som kandidat til ordførervalget i Paris. Hun trakk seg som følge av det som ordfører i Longjumeau. I kampen om å bli UMPs ordørerkandidat vil blant annet møte Rachida Dati. Anne Hidalgo er favoritt til å bli sosialistpartiets kandidat.
Tommy Skar
Tommy Skar (født 20. mai 1971 ) er generalsekretær i LHL Hjerneslag og Afasi og redaktør for hjernehelsemagasinet SlagNytt & Afasiposten. LHL Hjerneslag og Afasi er en del av LHL, en interesseorganisasjon for personer som har hatt hjerneslag, personer med afasi og pårørende.
Skar har tidligere vært kommunikasjons- og markedssjef i Landsforeningen for hjerte- og lungesyke (2015), kommunikasjonssjef i Landsforeningen for hjerte- og lungesyke (2012-2015), spesialrådgiver i LO og rådgiver for LO-leder Roar Flåthen (2006-2012), informasjonssjef i Arbeiderpartiet (2000-2006), politisk rådgiver i Arbeiderpartiet (1999-2000), journalist i Aktuelt Perspektiv (1998-1999), fylkessekretær i Oppland Arbeiderparti (1995-1998), ungdomssekretær i AUF i Oppland (1995), journalist i Dagningen (1993-1995) og journalist i Vigga (1992-1993).
Skar var vararepresentant til Stortinget fra Oppland i 1993-1997. Han har tidligere vært kommunestyrerepresentant i Ås og i Dovre.
Skar er opprinnelig fra Dombås, men er nå bosatt i Ås.
Super OS
Super OS, tidligere kalt Super Ubuntu, er en tidligere Linux-distribusjon som var basert på Ubuntu. Det var en modifisert utgave av Ubuntu laget med reconstructor. Dens målsetning var å sørge for en «ut-av-boksen»-erfaring, samtidig som den er kompatibel med Ubuntu.
Distribusjonen benytter skrivebordsmiljøet GNOME og Unity og er tilgjengelig i utgaver for x86-32 og x86-64.
Første versjon ble lansert 27. juli 2008. Siste versjon er 11.10 som ble lansert 14. september 2012.
Nelliklundmåler
Nelliklundmåler (Perizoma affinitata) er en sommerfugl i gruppen av de egentlige målere (Geometridae). Den er funnet over hele Norge.
Utseende
En middelsstor (vingespenn 22 – 27 mm), slank, brun måler. Den ligner sterkt på dålundmåler (Perizoma alchemillata), men er større og har vanligvis en enkel innsnevring på innerkanten av den hvite tverrstripen. Forvingen er mørk brunlig med en dobbel, hvit, bølgete tverrstripe litt utenfor midten. Denne har en innsnevring av innerkanten omtrent midt på, som vanligvis er enkel (ikke dobbel som hos dålundmåleren) Dessuten har den en kort, hvit tverrstrek nær vingespissen. I midten av vingen har den et mer eller mindre markert, brunt tverrbånd. Bakvingen er brun. Larven er nokså kraftig, blekt rosa med mørk hodekapsel og ryggsiden på det første kroppsleddet.
Levevis
Arten finnes i skogkanter, hekker og på blomsterenger. Larven lever på rød jonsokblom (Silene dioica), i frøkapslene der den spiser på frøene som er under utvikling. De voksne målerne flyr i mai – juli.
Utbredelse
Arten finnes over det meste av Europa. I Norge er den funnet over hele landet.
The Almost Good Man
The Almost Good Man er en amerikansk stumfilm fra 1917, regissert av Fred Kelsey.
Ning
Ning (kinesisk: 宁县; pinyin:  Níng Xiàn) er et fylke i Gansu i Folkerepublikken Kina. Det ligger i byprefekturet Qingyang.
Anna Berge
Anna Berge (født Rohde 12. november 1872 i Bergen, død 13. februar 1960 i Bergen) var en norsk skuespiller og sufflør.
Anna Berge var datter av skomaker og sadelmakermester Eduard Hellmuth Rohde og Bertha Therese Würth. Hun ble 2. april 1898 gift i Bergen med skuespiller Theodor Berge. Ekteskapet ble oppløst i september 1909.
Anna Berge debuterte 26. mars 1890 ved Den Nationale Scene i fødebyen Bergen som Signe i stykket En Forlovelse. Hun hadde hele sin yrkeskarriere ved dette teatret, i begynnelsen som skuespiller, og i årene 1895–1946 som sufflør. I 1920-årene bisto hun ved den musikalske innstudering av enkelte operetter.
Ning
Kulturminner
Ningshoutempelets pagode (Ningshou sita, 凝寿寺塔) (De fem dynastier til Songdynastiet) og Teglsteinspagoden i Xiangle (Xiangle zhuanta, 湘乐砖塔) (Songdynastiet) ble i 2001 hhv. 2006 oppført på Folkerepublikken Kinas liste over kulturminner.
Samferdsel
Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i provinsen Shaanxi.
Pavevalg
Pavevalg er metoden hvorved Den romersk-katolske kirke velger biskop av Roma, som bærer tittelen pave. Pavevalget er en flere århundre gammel tradisjon. Siden 1059 har Kardinalkollegiet vært ansvarlig for å velge paven. I tidligere tider kunne presteskapet og innbyggere i Roma delta i valget, og i en lengre periode presiderte den tysk-romerske keiseren. Når Kardinalkollegiet samles for å velge pave, møtes de i konklave (latin: cum clavi, «med nøkkel»), som viser til skikken med å låse kardinalene i et avstengt rom inntil de har fattet en avgjørelse. Konklaven finner normalt sted i Det sixtinske kapell i Vatikanet.
Paver kan utforme regler for valgprosedyre og bestemme sammensetningen av valgforsamlingen, men kan ikke selv utpeke sin etterfølger.
I 1996 kunngjorde pave Johannes Paul II en ny pavelig konstitusjon, kalt Universi Dominici Gregis, som (med mindre den senere endres) vil styre valget av pavens etterfølger. Universi Dominici Gregis er den eneste konstitusjonen som styrer valget; den opphever alle tidligere konstitusjoner vedtatt av paver.
Prosedyre
Det holdes pavevalg når paven dør eller abdiserer. Ingen pave hadde abdisert siden Gregorius XII i 1409, før Benedikt XVI gjorde det i 2013.
Ved pavens bortgang påligger det den pavelige camerlengo å verifisere dødsfallet. Camerlengoen er en kardinal som tjenestegjør som kammerherre ved det pavelige hoff. Camerlengoen tar besittelse av Fiskerringen, som bæres av paven; ringen, sammen med paveseglet, ødelegges senere foran Kardinalkollegiet.
I tiden mellom pontifikater, kjent som sede vacante, overføres noe begrenset makt til Kardinalkollegiet, som sammenkalles av kollegiets dekanus. Alle kardinaler må møte i Kardinalenes generalforsamling, unntatt de som er over 80 år (men disse kan delta i diskusjonen hvis de ønsker).
Valgbarhet
Alle ugifte, katolske menn over 25 år er i teorien valgbare. I praksis er det kardinalene som er reelle kandidater, og det er svært lenge siden man har valgt en ikke-kardinal. Historisk finnes det eksempler på at ikke-kardinaler er valgt, som legmannen Leo VIII og diakonen Celestin III.
Historie
De første pavevalg foregikk antagelig ved at paven utpekte sin etterfølger. Det sies blant annet at Peter utpekte Klemens I, som ikke aksepterte å ta på seg embetet. Den første paven skal da i stedet ha utpekt Linus.
Etterhvert, en tid etter at kristendommen hadde blitt Romas religion, ble den romerske befolkningen delaktige i pavevalgene, ved at de ga sin tilslutning eller avviste valget – på høylytt vis – når kandidaten ble presentert for dem. I realiteten var deres rolle mest indirekte, ved at man ikke valgte en upopulær person til pave. Ordningen ble avskaffet av en synode holdt i Lateranet i 769. Folket aksepterte dette; de kunne uansett vise sin støtte eller ytre sitt mishag uten at de fikk mer eller mindre makt. Men den romerske adelen var ikke fornøyd, ettersom de tidligere hadde hatt større påvirkningskraft. I 869 ble adelen derfor tatt med igjen.
Pave Nikolas II innførte i 1059 nye regler for pavevalg, hvor hovedelementet var at kun kardinalbiskopene deltok. Disse reglene ble første gang brukt i pavevalget 1061. Kort tid senere, muligens allerede ved pavevalget 1073, fikk også kardinalprestene og kardinaldiakonene stemmerett, men det var kardinalbiskopene som førte diskusjonen og presenterte kandidatene for dem. Den romerske adelen ser ut til å ha akseptert nyordningen nokså raskt, men den tysk-romerske keiseren var meget misfornøyd, og utnevnte i 1061 sin egen kandidat til motpave under navnet Honorius (II).
I 1241 ble et nytt element innført, da den første konklave ble holdt. Ordet har senere blitt synonymt med pavevalg, og det brukes gjerne om valgene tilbake til 1061, som foregikk etter praktisk talt samme regler med unntak av at døren ikke var låst. Bakgrunnen for innføringen av denne ordningen var at valgene tok lang tid, noe den romerske senatoren Matteo Rosso Orsini ønsket å forhindre.
Moderne praksis
I 1996 kunngjorde pave Johannes Paul II en ny pavelig konstitusjon, kalt Universi Dominici Gregis, som (med mindre den senere endres) vil styre valget av pavens etterfølger. Universi Dominici Gregis er den eneste konstitusjonen som styrer valget; den opphever alle tidligere konstitusjoner vedtatt av paver. Under Universi Dominici Gregis kan kardinalene bo i et spesialbygget kompleks Domus Sanctae Marthae, men avstemningen skal fortsatt finne sted i det sixtinske kapell.
Flere oppgaver tilfaller dekanus for kardinalskolleget, som alltid er en kardinalbiskop. Hvis dekanus ikke er berettiget til å delta i konklavet på grunn av sin alder, erstattes han av visedekanus. Hvis heller ikke visedekanus kan delta, er det den deltagende kardinalbiskop med størst ansiennitet som fyller funksjonen.
Siden kardinalkollegiet er en liten forsamling, har det vært foreslått at elektoratet burde utvides. Foreslåtte reformer inkluderer en plan om å erstatte kardinalkollegiet med bispesynodiet som elektorat. Dette inkluderer mange flere medlemmer. Ifølge de nåværende regler kan imidlertid synoden bare møtes når paven har sammenkalt den. Universi Dominici Gregis sier eksplisitt at selv om en synode eller et økumenisk konsil sitter på et tidspunkt en pave dør, kan det ikke foreta valget. Ved en paves død vil begge forsamlinger opphøre å fungere inntil en ny pave beordrer at arbeidet skal gjenopptas.
Det er ikke ansett som god skikk å fremheve eget kandidatur til posisjonen som pave. Det er imidlertid alltid mye spekulasjon om hvilke kardinaler som har seriøse muligheter til å bli valgt. Spekulasjonene har en tendens til å finne sted når en pave er syk eller aldrende, og media lager gjerne lister over potensielle kandidater. En kardinal som anses å være mulig kandidat blir uformelt referert til som papabile. Det er et uttrykk som ble laget på midten av 1900-tallet.
Nottingham Open
Nottingham Open er en profesjonell tennisturnering som blir spilt på gress. Den er en del av WTA-touren, og er klassifisert som en WTA International-turnering. Det er også en del av Challenger-touren for menn, og har tidligere vært en ATP 250-turnering.
Den blir spilt hvert år i Nottingham i Storbritannia.
Franchetia
Franchetia er en slekt av biller som hører til familien praktbiller (Buprestidae).
Levevis
Artene utvikler seg inne i gresstrå på tørre, varme enger.
Utbredelse
Slekten er utbredt i Afrika.
Liste over Buffalo Bills-sesonger
Dette er en liste over alle sesongene for amerikansk fotballaget Buffalo Bills. Listen viser sesongresultater for Bills fra 1960 til i dag, inkludert resultater i sluttspill og priser og utmerkelser for individuelle spillere eller hovedtrenere.
Da laget spilte i American Football League fra 1960 til 1969 spilte Bills i AFL Championship tre år på rad mellom 1964 og 1966, med seier i 1964 og 1965. De nådde ikke sluttspillet igjen før i 1974 og vant ikke en divisjonstittel før i 1980.
Bills vant AFC East i 1988 i hovedtrener Marv Levys tredje år, og nådde da sluttspillet for tredje gang siden 1980. De tapte i AFC Championship (lagets første tur til kampen), men det var den første av seks turer til sluttspillet på rad. I 1990-sesongen vant de AFC Championship og nådde Super Bowl for første gang, hvor de tapte i Super Bowl XXV. Med seier i AFC CHampionship nådde de Super Bowl tre år på rad, og ble det første (og per 2023 det eneste) til å nå Super Bowl fire år på rad. De nådde sluttspillet fire ganger til mellom 1995 og 1999, men skulle deretter gå 2000 til 2016 uten å nå sluttspillet. Under den nye hovedtreneren Sean McDermott nådde de igjen i sluttspillet i 2017, og i 2020 vant de lagets første divisjonstittel på 25 år, da de også nådde AFC Championship.
På 63 sesonger har Bills nådd sluttspillet 22 ganger.
Sesonger
''Merk: Statistikkene er oppdatert per 22. januar 2023.''
Miami Lakes (Florida)
Miami Lakes er en amerikansk by som ligger i Miami-Dade County i Florida.
Høydalmoan naturreservat
Høydalmoan naturreservat er et naturvernområde i Norddalen i Åfjord kommune i Trøndelag. Området er vernet for «å bevare et område med kystgranskog».
Reservatet ligger 70–230 moh sør for Børmarka, sørøst for fylkesvei 715 og Norddalselva.
Luftkrigsskolens skriftserie
Luftkrigskolens skriftserie utgis av Luftkrigsskolen (LKSK) i samarbeid med Fagbokforlaget. Luftkrigsskolens formål med serien er å synliggjøre skolens virksomhet og gjøre den mer allment tilgjengelig. I serien publiseres studier, seminarrapporter og lignende, hovedsakelig innenfor fagfeltene luftmakt og ledelse. Synspunktene som kommer til uttrykk i Luftkrigsskolens skriftserie står for forfatternes egen regning, og er således ikke et uttrykk for et offisielt syn fra Forsvarets eller Luftkrigsskolens side.
Luftkrigsskolens skriftserie så dagens lys høsten 1999 med en ambisjon om 3-4 utgivelser årlig avhengig av tilfang på interessant stoff. Skriftseriens første redaktør var Karl Erik Haug. Fra 2007 redigeres skriftserien av en redaksjonskomite. Fra samme år ble serien utgitt på et sivilt forlag, først Tapir Akademisk Forlag fra vol. 16 (2007), Akademika forlag fra Vol. 27 (2012), og Fagbokforlaget fra Vol. 30 (2015).
Ichthyostegalia
Ichthyostegalia er en orden av utdødde amfibier som sammenfatter de aller tidligste firbente virveldyrene. Gruppen utgjør som sådan en evolusjonær grad heller enn en monofyletisk gruppe. Gruppen dukket opp i tidlig eller midtre devon. De levde i sumpområder og tidevannskanaler gjennom hele devon. I slutten av perioden gav de opphav til temnospondylene og muligens reptil-liknende amfibier, og forsvant ved overgangen til karbon.
Bygning og utseende
Ichthyostegalia har navnet fra slekten Ichthyostega fra Grønland, som lenge var eneste kjente medlem. Ichthyostega ble sett på som et manglende mellomledd mellom fisk og de tidlige landdyrene fordi den kombinerte en flat hodeskalle med tungt hudpanser slik som hos panserpadder med en hale med finnebrem med finnestråler, slik som hos fisk. Senere forskning har avslørt at Ichthyostega og andre devonske panserpadder hadde 7-8 tær på hver fot, og hele foten var finneaktig. På tross av gjeller og finnebrem, kan gruppen relativt enkelt skilles fra sine nære slektninger blant kjøttfinnefiskene ved at skulderbeina ikke var en del av hodeskallen slik som hos fisker. Dette gav en bevegelig nakke, og tillot disse beina å fungere som feste for overarmsmuskelaturen og bære vekten av forenden av dyret. En slektning funnet senere i tilsvarende lag, Acantostega, hadde et mykt gjellelokk, og både den og Ichthyostega hadde indre gjeller som voksne.
Ichtyostegalia var alle relativt store dyr, fra en halv meter og oppover i kroppslengde som voksne. Skalletaket var flatt og uten andre åpninger enn for øyne, nese og et pinealøye. I munnen satt det to rader med labyrinthodonte tenner, en rekke med små skarpe tenner langs kanten og en rekk med større, huggtannaktige tenner i ganetaket. De var kjøttetere og levde av fisk, kadavere av sjødyr som var skylt opp på stranda og de store leddyrene som levde langs bekker og sumper. Som voksne ville de vært for tunge til å bevege seg effektivt på land, og var mer å anse som en type fisk som av og til beveget seg opp på land enn som et virkelig landdyr.
Fruit Cove (Florida)
Fruit Cove er en amerikansk by som ligger i St. Johns County i Florida.
Australorhipis
Australorhipis er en slekt av biller som hører til familien praktbiller (Buprestidae).
Utseende
Hannen har kamformede antenner.
Utbredelse
Slekten er utbredt i Australia.
Tekssjøen naturreservat
Tekssjøen naturreservat er et naturvernområde i Åfjord kommune i Trøndelag lengst øst i Storddalen. Det er et særlig stort område med gammel naturskog med urskogpreg, og ble fredet som naturreservat som ledd i arbeidet med å bevare urørte skogområder.
Reservatet ligger 280–572 moh langs Stordalselva, Finndalselva og Reinsjøelva, mellom Skurvseteren, Finndalen og Nordre Reinsjøen. Det vernete området er på dekar, og har innslag av boreal regnskog.
Ebru holdeplass
Ebru holdeplass var en holdeplass på Rørosbanen i Løten kommune, et stykke øst for Løten tettsted. Holdeplassen var i bruk fra 1932 til 1967.
Jomo Cosmos
Jomo Cosmos Football Club (eller JCFC) er en sørafrikansk fotballklubb fra Johannesburg, som ble grunnlagt i 1983. Klubben spiller i den nest øverste divisjonen National First Division (NFD), og deres hjemmekamper spilles på Huntersfield Stadium i Katlehong med plass til 45 000 tilskuere.
Klubben eies av den sørafrikanske fotball-legenden Jomo "Black Prince" Sono, som kjøpte klubben Highlands Park i 1982 etter at han hadde avsluttet sin aktive fotballkarriere i USA. Klubben ble oppkalt etter ham selv og hans tidligere NASL klubb, New York Cosmos, noe klubbens tidligere emblem også visuelt reflekterer.
Pardosa acorensis
Utseende
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Madaí Pérez
Madaí Pérez (født 2. februar 1980) er en meksikansk friidrettsutøver som konkurrerer i maraton.
Hun representerte Mexico under Sommer-OL 2016 i Rio de Janeiro, der hun ble nummer 32 i maratonløpet.
Niafunké (krets)
Kommuner
Kretsen er inndelt i følgende åtte kommuner:
Anthony Bailey
Anthony Cowper Bailey (født 5. januar 1933 i Portsmouth i England; død 13. mai 2020 i Harwich) var en britisk forfatter.
Bakgrunn
Anthony Bailey ble i 1940 evakuert fra England til USA på grunn av den tyske invasjonsfare. Han var med en barnetransport, til Otto L. Spaeths familie i Dayton i Ohio. Hans foreldre forble i Storbritannia; faren Cowper Goldsmith Bailey som tjenestegjorde i British Army, hans hustru Phyllis Molony, og hans lillesøster Bridge likeså.
Vatikanpalasset
Vatikanpalasset er pavens offisielle residens i Vatikanstaten, og ligger ved siden av Peterskirken. Palasset er et sammensatt kompleks av bygninger, bestående av pavens leiligheter, Den romersk-katolske kirkes hovedkontorer, et antall kapeller, Vatikanmuseene og Vatikanbiblioteket. Totalt er det over 1 000 rom, hvorav de mest berømte er Det sixtinske kapell med fresker av Michelangelo og Rafaels stanser med fresker av Rafael.
Anthony Bailey
Karriere
William Shawn engasjerte ham så som frittstående reporter i tidsskriftet The New Yorkers city-redaksjon; i kontoret ved siden av arbeidet John Updike, mom han knyttet et livslangt vennskap med. Bailey forble i 35 år fast ansatt redaktør, og skrev reportasjer, portretter, dikt og noveller, til intet mer falt ham inn, og Tina Brown i 1992 overtok sjefsstillingen i New Yorker. Bailey skrev også bidrag for New York Herald Tribune, The New York Times, The New Republic og Esquire, og i England for New Statesman, The Observer og Sunday Times.
I 1959 offentliggjorde Bailey sin første roman Making Progress, og i 1987 romaneb Major André. I alt ble det til 23 bøker, deriblant kunstbiografier om John Constable, J. M. W. Turner, Diego Velázquez, Jan Vermeer og (to ganger) Rembrandt. Han betegnet seg selv som en portrettør av kunstnere og steder (painters and places).
Vatikanpalasset
Pave Frans har foreløpig ikke flyttet inn i Vatikanpalasset, men har foretrukket å bli boende i Domus Sanctae Marthae hvor han har bodd siden konklavet som valgte ham. Han har imidlertid planlagt å bruke kontorene i Vatikanpalasset.
Anthony Bailey
Karriere
Bailey giftet seg i 1957 i England med britiske Margot Speight (fra Yorkshire i England), som han møtte på White Horse Tavern i Greenwich Village i New York. Ette flere år Manhattan flyttet de til Stonington i Connecticut, der de bodde i ti år, of fikk fire døtre: Liz, Annie, Katie og Rachel. I 1970 flyttet de til Greenwich i England, og senere til Mersea Island. De var seilere, og han skrev bøker om sine seilturer.
Etter at han brakk hoften i sitt hus på Mersea Island, ble han under sin pleieperiode smittet av koronaviruset, og døde av COVID-19-indiserte komplikasjoner.
Boy Eating the Bird’s Food
Boy Eating the Bird's Food (gresk:) er en gresk dramafilm fra 2012, skrevet og regissert av Ektoras Lygizos. Den er løselig basert på Knut Hamsuns roman Sult fra 1898. Filmen ble valgt ut som det greske bidraget til en Oscar for beste fremmedspråklige film under den 86. Oscar-utdelingen, men ble ikke nominert.
Handling
Under den greske krisen er en ung mann tvunget til å stjele fuglemat for å overleve.
Hallerfjellet
Hallerfjellet (nordsamisk: Áibmevárri, kvensk: Äimävaara, historisk også skrevet Æimævara) er en ås i Sør-Varanger kommune i Finnmark. Det ligger i Øvre Pasvik nasjonalpark, rundt to kilometer øst for Ellenvatnet. Fjellet har en høyde på 220 meter over havet.
Stolleken
Stolleken er en selskapslek for voksne og barn som samles til selskap eller fest. Leken begynner med at et antall mennesker danser eller går i ring rundt et mindre antall oppstilte stoler mens det spilles musikk, enten av en musikant eller fra et lydopptak. Når musikken uten forvarsel stopper, må alle finne en sitteplass så fort de kan. De som ikke får sitte på et eget sete, er ute av leken. For hver runde fjernes én stol, slik at det alltid er for få sitteplasser, vanligvis én færre enn antall deltakere. Den som til slutt får sitte på den siste stolen, har vunnet leken. Stolleken kan lekes inne eller ute.
Betegnelsen «stollek» kan også brukes i overført betydning, for eksempel om tilfeldig fordeling av goder eller politisk maktkamp når posisjoner og verv skal besettes.
Stolleken på andre språk
Leken lekes under ulike navn i flere land:
Sonia Samuels
Sonia Samuels (født 16. mai 1979) er en britisk friidrettsutøver som konkurrerer i maraton.
Hun representerte Storbritannia under Sommer-OL 2016 i Rio de Janeiro, der hun ble nummer 30 i maratonløpet.
The Amazons
The Amazons er en amerikansk stumfilm fra 1917 regissert av Joseph Kaufman.
Edda kino (Oslo)
Edda kino var en kino på Kalbakken i Oslo. Den ble åpnet 26. desember i 1966 og hadde 441 sitteplasser. Den første forestillingen som ble vist var den amerikanske filmen Russerne kommer, russerne kommer.
Kinoen var eid av Oslo Kino og var deres andre kino utenfor Oslo sentrum. Edda kino ble nedlagt i 1997. Siste forestilling var en oppsetning av Lady & Landstrykeren og forestillingen hadde syv betalende gjester.
Bismarck (fotballspiller)
Bismarck Barreto Faria (født 17. september 1969), kjent som Bismarck, er en brasiliansk tidligere fotballspiller.
Bismarck utmerket seg på det brasilianske U-landslaget som endte på tredjeplass under Ungdoms-VM i 1989 ved å bli kåret til turneringens beste spiller. En måneds tid senere debuterte han for i en vennskapskamp mot. Samme år ble han utnevnt på årets lag i brasiliansk seriefotball for sine prestasjoner for, hvor han hadde gått gradene fra klubbens aldersbestemte lag. Sebastião Lazaroni, treneren som hadde gitt ham tillit på klubbnivå hos Vasco, var blitt landslagstrener, og ga Bismarck tillit også på seniorlandslaget. Bare nitten år gammel var Bismarck del av det brasilianske landslaget som vant Copa América i 1989.
I 1990 var Bismarck del av Brasils tropp til VM-sluttspillet i 1990, men spilte ingen av lagets kamper. Brasils skuffende innsats i mesterskapet førte til at Lazaroni mistet jobben til fordel for Paulo Roberto Falcão. Under Falcãos ledelse var Bismarck involvert i et par av kampene på høsten i 1990, men falt så helt ut av landslagsbildet. Til tross for den lovende og innholdsrike starten på karrieren, var landslagskarrieren hans over knapt 21 år gammel.
I 1993 satte han kursen for japansk klubbfotball. Han gjorde stor suksess over sine ni sesonger med Verdy Kawasaki og, hvor han tre ganger ble utnevnt på årets lag i J-League.
Dangshan
Dangshan (kinesisk: 砀山县; pinyin:  Dàngshān Xiàn) er et fylke i provinsen Anhui i Folkerepublikken Kina. Det ligger i byprefekturet Suzhou.
Feidong
Feidong (kinesisk: 肥东县; pinyin:  Féidōng Xiàn) er et fylke i provinsen Anhui i Folkerepublikken Kina. Det ligger i byprefekturet Hefei.
Befolkningen var på 1,088,438 innbyggere i 1999.
Enoplometopus occidentalis
Enoplometopus occidentalis er en art av revhummere i slekten Enoplometopus (familie Enoplometopidae) i ordenen Reptantia innenfor den store gruppen tifotkrepser. Dette er en type hummer som på engelsk kalles «reef lobster». Slekten er trolig synonym med Hoplometopus, i alle fall for identifiserte arter hittil. Enoplometopus occidentalis er en av i alt ca 21 anerkjente arter (2013).
Feidong
Kulturminner
Basen for Den tidligere generalfrontkomite for Kryss-Yangtze-felttoget (Dujiang zhanyi zong qianwei jiuzhi, 渡江战役总前委旧址) i landsbyen Yaogang er oppført på Folkerepublikken Kinas liste over kulturminner.
Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Enoplometopus occidentalis
Arten lever i Indiahavet, i Rødehavet og særlig ved øya Réunion.
Slektens arter
Slekten har følgende arter oppgitt i WoRMS-databasen fra 2013. .
Lilia Fisikovici
Lilia Fisikowici (født 29. mars 1989 i Tiraspol) er en moldovsk friidrettsutøver som konkurrerer i langdistanseløp.
Idrettskarriere
Hun deltok i VM i halvmaraton 2018, og kom der på 36.-plass. I Det europeiske småstatsmesterskapet i friidrett 2018 fikk hun sølv på 3000 meter, bak Valeriia Zhanarova fra Georgia.
I 2020 kom hun på 67. plass på kvinnenes halvmaraton under VM i halvmaraton 2020 i Gdynia, Polen.
Hun representerte landet sitt under Sommer-OL 2020 i Tokyo, der hun ble nummer 54 i maratonløpet.
Mandarin
Mandarin kan referere til:
Guvernementet Kovno
Guvernementet Kovno (russisk: Ковенская губеpния eller Kovenskaja gubernija; litauisk:Kauno gubernija) var et guvernement i keiserdømmet Russland årene 1843 til 1915. Det grenset i vest og nord til guvernementet Kurland og i sør til Vilna, Suvalki, og til Østpreussen.
Det var inndelt i syv kretser (ujezd): Kovno, Novoaleksandrovsk, Ponevjozj, Rossijeny, Sjavli, Telsji og Vilkomir.
Etter Litauens selvstendighet utgjorde guvernementet Kovno større delen av den nye republikkens territorium.
An Amateur Orphan
An Amateur Orphan er en amerikansk stumfilm fra 1917, regissert av Van Dyke Brooke.
Handling
Marcia Schuyler er datteren til et velstående ektepar, som savner selskap fra jevnaldrene barn. Når moren og faren hennes må reise til Japan, ber Marcia sin Guvernante om å la henne bytte plass med sistnevntes niese og reise til et barnehjem for foreldreløse barn. Guvernanten sier seg enig. Etter en stund ved barnehjemmet, blir Marcia adoptert av en bonde-familie.
Olha Kotovska
Olha Kotovska (født 5. september 1983) er en ukrainsk friidrettsutøver som konkurrerer i maraton.
Hun representerte Ukraina under Sommer-OL 2016 i Rio de Janeiro, der hun ble nummer 33 i maratonløpet.
Jacques Loussier
Jacques Loussier (født 26. oktober 1934 i Angers i Frankrike, død 5. mars 2019 i Blois) var en fransk pianist og komponist som er spesielt kjent for å tilpasse og gi musikken til Johann Sebastian Bach en jazzaktig følelse.
Bakgrunn
Loussier begynte å spille piano som tiåring. I timesvis spite han et preludium fra Notenbüchlein für Anna Magdalena Bach – «og da skjedde det; jeg prøvde ut små endringer, rundt om temaet.» Denne egenartighet så vel som den store kjærlighet til Bach tok Jacques Loussier med seg da han forlot fødebyen for å studere videre.
Da han var 16 begynte han ved Conservatoire National de Musique, det nasjonale musikkonservatoriet i Paris under Yves Nat; der han også begynte å komponere.
Karriere
I 1959 startet han trioen Play Bach sammen med Christian Garros og Pierre Michelot, hvor de brukte Johann Sebastian Bachs musikk som basis for jazzimprovisasjon, inkludert Goldbergvariasjonene. Trioen spilte sammen i 19 år og solgte seks millioner plater.
Etter at trioen brøt opp trakk Loussier seg tilbake til sitt hjem i Provence hvor han startet platestudio. I tillegg til at han gjorde en del egne innspillinger i studioet, jobbet han også med andre musikere, som Pink Floyd, Elton John, Sting og Yes. Store deler av Pink Floyds album The Wall skal angivelig ha blitt innspilt i Loussiers studio.
I 1985 – tre hundre år etter Johann Sebastian Bachs fødselsdag – startet Loussier igjen opp Play Bach-trioen med ny besetning; André Arpino på trommer og Vincent Charbonnier på bass. De siste årene spilte han inn en rekke nye verker av komponister som Erik Satie, Claude Debussy, Maurice Ravel, Antonio Vivaldi og Frédéric Chopin.
Katharine Kerr
Katharine Kerr (født 1944) er en amerikansk forfatter fra Cleveland i Ohio. Hun fokuserer på science fiction og fantasy fra det fiktive landet Deverry.
Biografi
Katharine ble født i Cleveland, Ohio. Pikenavnet er Katharine Nancy Brahim. Hun beskriver at familien føler seg mer som "britisk" enn amerikansk. Hun beskriver den manglende evnen hennes til å klare stave riktig fordi hun utelukkende har lært å lese britiske bøker i et amerikansk system. I mens hun fortsatt er en skolepike så flyttet familien til Santa Barbara i California. I 1969 flyttet hun til San Francisco Bay Area, før hun flyttet igjen til San Francisco alene. Hun studerte i en lang tid ved universitetet Stanford University, men droppet av på midten av sekstitallet for å delta i flere revolusjoner. Hun har jobbet i noen lavlønnetjobber, inkludert arbeid på postkontor. I 1973 møtte hun Howard Kerr, en gammel venn fra videregående skole. De giftet seg samme år. I 1979 ga en venn av Katharine henne det første fantasy-rollespillet, som hun omtaler som «den fatale gave." Gaven førte til en fascinasjon med spill beregnet til fantasykategorien, som etterhvert førte henne til å skrive artikler for spillmagasiner. Hun tilbrakte mye tid som redaktør i Dragon magazine og bidro til å lage spillmodeller for både TSR, Inc. og Chaosium. Hun er medforfatter av eventyret "Legacy of Blood for Dungeons & Dragons". Katharine dedikerer nå sitt liv utelukkende til fiksjon, og er spesielt kjent for sine romaner om det fiktive landet Deverry..
Bibliografi
Legenden om Deverry:
Generell lineær modell
Den generelle lineære modellen eller multivariat regresjonsmodel er en statistisk lineær modell. Den kan bli skevet som
hvor Y er en matrise med multivariate målingsserier (hver kolonne er et målingssett på en av de avhengige variablene), X er en matrise med observasjoner av uavhengige variabler som kan være en designmatrise (hver kolonne er et sett observasjoner på en av de avhengige variablene), B er en matrise som inneholder parametere som vanligvis estimeres og U er en matrise som inneholder feil (støy). Feilene er vanligvis antatt å være ukorrelerte på tvers av målinger og følger en multivariat normalforderling. Hvis feilene ikke følger en multivariat normalfordeling kan generaliserte lineære modeller bli brukt for å slakke antakelsene om Y og U.
Den generelle lineære modellen innlemmer flere ulike statistiske modeller: ANOVA, ANCOVA, MANOVA, MANCOVA, vanlig lineær regresjon, t-tester og F-tester. Den generelle lineære modellen er en generalisering av en multippel lineær regresjonsmodell i tilfeller med flere enn en avhengig variabel. Hvis Y, B og U var kolonnevektorer ville matriselikningen over forestillt en multippel lineær regresjon.
Hypotesetester med den generelle lineære modellen kan bli gjort på to måter: multivariat eller som flere uavhengige univariate tester. I multivariate tester er Ys kolonner testet sammen, mens i univariate tester er Ys kolonner testet separat, i.e. som flere univariate tester med den samme designmatrisen.
Hedda Gabler (1967)
I boken Ibsen's Lively Art: A Performance Study of the Major Plays er filmen beskrevet slik:
Generell lineær modell
Multippel lineær regresjon
Multippel lineær regresjon er en generalisering av en lineær regresjon ved å vurdere flere enn én avhengig variabel, og et spesielt tilfelle i formingen av generelle lineære modeller ved å begrense antallet avhengige variabler til en. Den grunnleggende modellen for lineær regresjon er
Hedda Gabler (1967)
Handling
Hedda og Tesman har nettopp kommet tilbake fra bryllupsreisen deres, men forholdet deres er allerede problematisk. Fanget i dette ekteskapet, men fast bestemt på å forandre sin egen situasjon, forsøker Hedda å kontrollere menneskene rundt seg, bare for å se sin egen verden - sakte med sikkert - gå mer og mer i oppløsning.
Generell lineær modell
Multippel lineær regresjon
I formelen over vurderer vi n observasjoner av en avhengig variabel og p uavhengige variabler. Dermed er Y_i den i-ende observasjonen av den avhengige variabelen, X_{ij} den i-ende observasjonen av den j-ende uavhengige variabelen, j=1,2,...,p. Verdiene \beta_j representerer parametrene som skal estimeres, og \epsilon_i er den i-ende uavhengige, identiskfordelte normalfeilen.
Bruksområder
En generell lineær modells bruksområde kan for eksempel fremkomme i analysen av hjernescanninger i forskningseksperimenter, hvor Y inneholder data fra hjernescannere og X inneholder eksperimentelle designvariabler og -forvekslinger. Den er vanligvis testet univariat, og er ofte henvist til som statistisk parameterkartlegging.
Kobbholmfjorden
Kobbholmfjorden (nordsamisk: Vuorkelvuotna) er en fjordarm av Varangerfjorden i Sør-Varanger kommune i Finnmark. Bortsett fra Varangerfjorden er dette den østligste fjorden i Norge. Fjorden strekker seg i underkant av 5 kilometer sørvestover til Stasjonsberget som ligger i enden av fjorden.
Fjorden har innløp mellom Heikeneset i vest og Skjergardsneset ved Grense Jakobselv i øst. Øst for innløpet til fjorden ligger Oscar IIs kapell. Den ytre delen av fjorden er relativ grunn med største dybde på rundt 70 m og her ligger flere holmer, som Ytre, Midtre og Indre Kobbholmen og Flatskjeret. Den indre delen av fjorden er helt åpen og opptil 157 m dyp.
Kobbholmfjorden var blant de første fjordene i Norge som opplevde invasjonen av kongekrabbe, som har fortrengt den opprinnelige fauna.
Sandra Peña Cortes
Sandra Peña Cortes (født 13. juli 1983 i Madrid) er en spansk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.
Hun har individuelt sølv fra EM i boccia 2009 som beste resultat.
Karriere
Peña deltok ved EM i boccia 2009 i Póvoa de Varzim i Portugal. I den individuelle konkurransen spilte hun seg fram til finalen, der hun møtte greske Grigorios Polychronidis. Polychronidis vant finalen 5-1, og Peña fikk dermed sølv i dette europamesterskapet. I parkonkurransen ble Spania slått ut i kvartfinalen, og endte på 5.-plass. Ved VM i boccia 2010 gikk hun videre fra gruppespillet til sluttspillet, men ble slått ut i 16.-delsfinalen der hun tapte 1-5 for singaporske Nurulasyiqah Binte Mohammad Taha. I parkonkurransen tapte Spania 1-5 for Belgia, og endte på 5.-plass.
I 2011 deltok hun ved Verdenscupen i boccia 2011 i Belfast. Her vant hun alle sine tre kamper i gruppespillet, og gikk videre til sluttspillet. I kvartfinalen møtte hun sørkoreanske Kim Han-soo, og tapte 2-6. Hun endte dermed på 13.-plass i dette verdensmesterskapet. I parkonkurransen spilte hun sammen José Rodriguez og Veronica Pamies, men de gikk ikke videre til sluttspillet, og kom på 10.-plass i sammendraget. Ved utgangen av 2011 var hun dermed rangert som nummer 15 i verden i klassen BC3.
Hun deltok både individuelt og i parkonkurransen ved Paralympiske sommerleker 2012 i London. Individuelt ble hun slått ut i åttendedelsfinalen, der hun tapte 2-8 for Kirsten de Laender. I parkonkurransen tapte Spania alle sine tre kamper i gruppespillet, og ble slått ut av turneringen.
Sprint-VM på skøyter 1992
Sprint-VM på skøyter 1992, det 21. offisielle sprintverdensmesterskapet i ISU-regi, ble arrangert på Valle Hovin stadion i Oslo, Norge den 29. februar og 1. mars 1992.
American - That’s All
American - That's All er en amerikansk stumfilm fra 1917 regissert av Arthur Rosson.
Applause
«Applause» er en sang av Lady Gaga, og den første singelen fra hennes tredje studioalbum Artpop. Singelen ble lansert 12. august 2013.
Ferry Pass (Florida)
Ferry Pass er en amerikansk by som ligger i Escambia County i Florida.
Den har og dekker et areal på 54,27 km².